finančná zbierka
v predvianočnom období roku 2006 sa v kaviarni positivo café na dolnej ulici 9 v banskej bystrici konala pravidelná . jej účelom bolo prispieť na nákup zdravotníckych pomôcok a zdravotníckej techniky pre detských pacientov. výťažok bol skutočne milo prekvapujúci. za necelých 5 týždňov sa nazbieralo viac ako 30.000 sk. z týchto finančných prostriedkov bolo možné prispieť na nákup infúznej pumpy perfusor compact. táto striekačková pumpa spoľahlivo pracuje s výstižným prívlastkom „nezničiteľná“. obsahuje multifunkčný displej zobrazujúci všetky potrebné informácie o dávkovaní, režime prístroja a alarmoch.
detským pacientom sme tiež odovzdali plyšové hračky, ceruzky, voskové pastelky a rôzne iné pomôcky pre ich umelecko-výtvarný rozvoj.
pri súčasných možnostiach fyzikálnej liečby výrazne chýbal bezkontaktný prístroj. dôvodom je jednak závažnosť ochorení, pri ktorých nie je možný priamy kontakt s pokožkou, jednak vek detí s výraznou bojazlivosťou a nemožnosťou fixácie na tele.
prístroj, ktorý sme zakúpili s finančnou podporu nadácie slovenskej sporiteľne je určený na podávanie distančnej elektroliečby a bude sa využívať v celej škále pohybových ochorení neurologického, ortopedického a traumatologického charakteru. vylúči sa priamy kontakt s pacientom. z určitej vzdialenosti prechádzajú liečebné prúdy aj cez tkaniny (napr. obväzy, šaty).